
JEANIE MORRISON. 

Poetry by WILLIAM MOTHERWELL. Music by WILLIAM R. DEMPSTER. 

5 . 

I wonder, Jeanie, aften yet, 

When sitting on that bink, 

Cheek touching cheek, loof locked in loof, 
What our wee heads could think ? 

When baith bent down o’er ae braid page, 
Wi’ ae book on our knee; 

Thy lips were on thy lesson, but 
My lesson was in thee. 

6 . 

O, mind ye how we hung our heads, 

Our cheeks brent red wi’ shame, 
Whene’er the school-weans, laughing, said 
We cleek’d thegkher hame ? 

And mind ye o’ the Saturday, 

(The school then skail’t at noon,) 

When we ran aff to speel the braes — 

The broomy braes o’ June? 

7 . 

O, mind ye, love, how aft we left 
The deavin’, dinsome town, 

To wander by the green burnside, 

And hear its waters croon ? 

The simmer leaves hung o’er our heads, 
The flowers burst round our feet, 

And in the gloamin o’ the wood 
The throssil whistled sweet; — 

8 . 

The throssil whistled in the wood, 

The burn sang to the trees; 

And we, with Nature’s heart in tune, 
Concerted harmonies; 

And on the knowe abune the burn 
For hours thegither sat 
In the silentness o’ joy, till baith 
Wi’ very gladness grat. 


9 . 

Ay, ay, dear Jeanie Morrison, 

Tears trinkled down your cheek, 

Like dew-beads on a rose, yet none 
Had any power to speak! 

That was a time, a blessed time, 

When hearts were fresh and young, 

When freely gushed all feelings forth, 
Unsyllabled — unsung! 

10 . 

I marvel, Jeanie Morrison, 

Gin I hae been to thee 

As closely twined wi’ early thoughts 
As ye hae been to me: 

O, tell me gin their music fills 
Thine ear as it does mine; 

O, say gin e’er your heart grows grit 
Wi’ dreamings o’ langsjne. 

11 . 

I’ve wandered east, I’ve wandered west, 
I’ve borne a weary lot; 

But in my wanderings, far or near, 

Ye never were forgot. 

The fount that first burst firae this heart 
Still travels on its way; 

And channels deeper, as it rins. 

The love o’ life’s young day. 

12 . 

O, dear, dear Jeanie Morrison, 

Since we were sindered young 

I’ve never seen your face, nor heard 
The music o’ your tongue; 

But I could hug all wretchedness, 

And happy could I die, 

Did I but ken your heart still dreamed 
O’ bygane days and me! 


« ,, . .. dinlpct In order to make it more generally understood, the words have 

Qy This poem is written pro esse y i *,. bot M it conta ins some expressions which cannot be rendered 

“ aw *: zsxl k ~ “ ch 


Uane eVn;a highland festival, 
held on the evening of the 
first of May, when fires are 
kindled for the occasions 
oon; a continued low sound 
or murmur. 
wviiC; deafening. 


GLOSSARY. 


Dinsome; noisy. 

Gin; if, by, or against 
Gin Yule; by Christmas. 
Gloamin ; twilight 
Grat; wept, shed tears. 
Grit; full to overflowing. 
JEnnied; honeyed. 


Knowe; a small round hillock. 
Laxgh bink; low bank. 

Jjtxr ilk ither lecar; teach each 
other learning. 

Loof; palm of the hand. 

Sant; salt 
Sindered; separated. 


Shrift; scattered. 

Sped; climb. 

TkrossU; thrush, or mavis; one 
of the sweetest singing birds 
that inhabit Scotland. 

Yule; Christmas. 

